ಅವಳು ಭಾರತದ {ಒಡಿಶಾ} ಶಾಸ್ತ್ರೀಯ ನೃತ್ಯ, [[ಒಡಿಸ್ಸಿ]] ನೃತ್ಯದ ಸಮರ್ಪಣಾಭಾವದ ಕಲಾವಿದೆಯಾಗಿದ್ದಾಳೆ. ಅವಳ ಎರಡು ಹೆಣ್ಣು ಮಕ್ಕಳು ಅದೇ ಪ್ರಕಾರದ(ಒಡಿಸ್ಸಿ) ನೃತ್ಯದಲ್ಲಿ ತರಭೇತಿಯನ್ನು ಪಡೆದು, ಹಲವಾರು (ಧರ್ಮ)ಸಂಭಾವನೆ ಇಲ್ಲದ ನೃತ್ಯ ಸಮ್ಮೇಳನಗಳಲ್ಲಿ ಮೂವರೂ ಜೊತೆಗೂಡಿ ಕಾರ್ಯಕ್ರಮಗಳನ್ನು ನಡೆಸಿ ಕೊಟ್ಟಿದ್ದಾರೆ. 
[[ಬಾಲಿವುಡ್]]ನ ಮೇರು ನಟರಾದ [[ಸಂಜೀವ್ ಕುಮಾರ್]] ಮತ್ತು [[ಜಿತೇಂದ್ರ]]ರು, ಅವಳಿಗೆ ಮದುವೆಯ ಪ್ರಸ್ತಾಪ ಮಾಡಿದರು. ಆದರೆ ಅವಳು [[ಧರ್ಮೇಂದ್ರ]]ನನ್ನು 1980 ರ ಮೇ 2ರಂದು ಮದುವೆಯಾದಳು. [[ಸಂಜೀವ್ ಕುಮಾರ್]] ಮತ್ತು ಜಿತೇಂದ್ರ ರ ಮದುವೆಯ ಪ್ರಸ್ತಾಪವನ್ನು ತಿರಸ್ಕರಿಸಿದ ಮೇಲೆ, ಅವಳು ಧೃಡಕಾಯನಾದ ನಟ ಧರ್ಮೆಂದ್ರನನ್ನು ಭೇಟಿ ಮಾಡಿ, ಪರಸ್ಪರ ಆಕರ್ಷಿತರಾಗಿ ಮತ್ತು ಇಬ್ಬರೂ ಮದುವೆಯಾಗುವ ನಿರ್ಧಾರಕ್ಕೆ ಬಂದರು. ಧರ್ಮೇಂದ್ರ ಈಗಾಗಲೇ ಪ್ರಕಾಶ್ ಕೌರ್ ಳನ್ನು ಮದುವೆಯಾಗಿದ್ದು, [[ಸನ್ನಿ ಡಿಯೋಲ್]]ಮತ್ತು [[ಬಾಬಿ ಡಿಯೋಲ್]]ಎಂಬ ಇಬ್ಬರು ಗಂಡು ಮಕ್ಕಳು ಇದ್ದೂ, ಪ್ರಕಾಶ್ ಅವನಿಗೆ ವಿಚ್ಛೇಧನ ಕೊಡಲು ನಿರಾಕರಿಸಿದ್ದರಿಂದ ಹೇಮಾಳನ್ನು ವಿವಾಹವಾಗಲು ಸಾಧ್ಯವಾಗಲಿಲ್ಲ. ಹಿಂದೂ ವೈವಾಹಿಕ ಕಾನೂನಿನ ಪ್ರಕಾರ, ಹಿಂದುವೂಬ್ಬನು ಮೊದಲನೇ ಹೆಂಡತಿ ಬದುಕಿರುವಾಗಲೇ ಎರಡನೇ ಭಾರಿ ಮದುವೆಯಾಗುವಂತಿಲ್ಲ. ಧರ್ಮೇಂದ್ರನು [[ಆರ್ಯ ಸಮಾಜ]]ದ ಹಿಂದೂ ಪಂಜಾಬಿ ಜಟ್ ಕುಟುಂಬಕ್ಕೆ ಸೇರಿದವನು.

1979ರ, ಆಗಸ್ಟ್ 21 ರಂದು ಹೇಮಾ ಮತ್ತು ಧರ್ಮೇಂದ್ರ ಇಬ್ಬರೂ [[ಇಸ್ಲಾಂ]] ಧರ್ಮಕ್ಕೆ ಪರಿವರ್ತನೆಯಾಗಿ, ಅವರ ಹೆಸರುಗಳನ್ನೂ ಕ್ರಮವಾಗಿ ಆಯಿಷಾ ಬಿ.ಆರ್.ಚಕ್ರವರ್ತಿ ಮತ್ತು ದಿಲವಾರ್ ಖಾನ್ ಕೇವಲ್ ಕ್ರಿಶ್ಣ್ ಎಂದು ಬದಲಾಯಿಸಿಕೊಂಡು, ಒಡಂಬಡಿಕೆಯಿಂದ ಇಸ್ಲಾಮಿಕ್ ಶಾಸ್ತ್ರದ ಪ್ರಕಾರ ಅವರುಗಳು ಮದುವೆಯಾದರು. ಅವರ ಮದುವೆಯಾದ ಮೂರು ವರ್ಷಗಳ ನಂತರ, ಹೇಮಾ ಎರಡು ಹೆಣ್ಣು ಮಕ್ಕಳಿಗೆ ಜನ್ಮ ನೀಡಿದಳು: [[ಈಶಾ ಡಿಯೋಲ್]] {1982 ಜನನ} ಮತ್ತು [[ಅಹನಾ ಡಿಯೋಲ್]]. ಅವಳ ಮಗಳಾದ ಈಶಾ, ಅವಳ ತಾಯಿಯಿಂದ ತರಭೇತಿ ಪಡೆದು, ಶಾಸ್ತ್ರೀಯ ನೃತ್ಯಗಾರ್ತಿಯಾಗಿದ್ದಾಳೆ.

2005ರಲ್ಲಿ [[ಕಾಫೀ ವಿಥ್ ಕರಣ್]] ಎಂಬ ಟಿ.ವಿ. ಪ್ರದರ್ಶನದಲ್ಲಿ, ಅವಳ ಹೇಳಿಕೆಯಂತೆ, ಅವಳು ತನ್ನ ಹೆಣ್ಣು ಮಕ್ಕಳಿಗೆ [[ತಮಿಳು ಭಾಷೆ]]ಯನ್ನು ಚೆನ್ನಾಗಿ ಕಲಿಸಿದ್ದಾಳೆ, ಆದರೆ ಅವಳ ಮಗಳು [[ಈಶಾ ಡಿಯೋಲ್]]ಗೆ ಸಹಾಯ ಮಾಡಲು, ಚಿತ್ರವೂಂದಕ್ಕೆ [[ಪಂಜಾಬಿ]] ಭಾಷೆಯನ್ನು ಕಲಿಯಲು ಖಾಸಗಿ ಶಿಕ್ಷಕರನ್ನು(ಮನೆ ಮೇಸ್ಟ್ರು) ನೇಮಿಸಬೇಕಾಗಿದೆ. ಸ್ಪಷ್ಟವಾಗಿ ಹೇಳಬೇಕೆಂದರೆ, ಮಾತೃಭಾಷೆ [[ಪಂಜಾಬಿ]]ಯಾದ, ಈಶಾಳ ತಂದೆ [[ಧರ್ಮೇಂದ್ರ]]ನು ಹೇಮಾ ಮತ್ತು ಅವನ ಹೆಣ್ಣು ಮಕ್ಕಳ ಜೊತೆ [[ಹಿಂದಿ]] ಮತ್ತು ಇಂಗ್ಲೀಷ್ ಭಾಷೆಯಲ್ಲಿ ಮಾತ್ರ ಸಂಭಾಷಣೆ ಮಾಡುತಿದ್ದನು.

ಹೇಮಾ ಮಾಲಿನಿ ಮತ್ತು ಅವಳ ಗಂಡ [[ಭಾರತೀಯ ಜನತಾ ಪಾರ್ಟಿ]]ಯ {ಬಿಜೆಪಿ} ಸದಸ್ಯರಾಗಿ ರಾಜಕೀಯದಲ್ಲಿ ತೊಡಗಿಸಿಕೊಂಡಿದ್ದಾರೆ. ಬಿಜೆಪಿಯ ಸಹಕಾರದಿಂದ [[ಪಾರ್ಲಿಮೆಂಟ್ ಆಫ್ ಇಂಡಿಯಾ]]ದ ಮೇಲ್ಮನೆಯಾದ [[ರಾಜ್ಯ ಸಭೆಗೆ]]ಅವಳು ಆಯ್ಕೆಯಾಗಿದ್ದಳು. 2004ರ ಫೆಬ್ರವರಿಯಲ್ಲಿ ಅವಳು ಅಧಿಕೃತವಾಗಿ ಪಕ್ಷಕ್ಕೆ ಸೇರಿದಳು. ಅವಳ ಸಿನಿಮಾ ವೃತ್ತಿಯ ಕಡಿಮೆ ಒತ್ತಡದಿಂದಾಗಿ, ಪಕ್ಷದಲ್ಲಿ ಕ್ರಿಯಾಶೀಲ ಸದಸ್ಯೆಯಾಗಿದ್ದಳು. ಪಕ್ಷದ ವಿವಿಧ ಚುನಾವಣೆಗಳ ಮುಖಾಂತರ ಪಾರ್ಟಿಯ ಸಭೆಗಳಲ್ಲಿ, ರ್ಯಾಲಿಗಳಲ್ಲಿ ಮತ್ತು ಚಳುವಳಿಗಳಲ್ಲಿ ಭಾಗವಹಿಸಿದ್ದಳು.

[[ಫೂಲ್ ಔರ್ ಕಾಂಟೆ]](1991) ಮತ್ತು [[ರೋಜಾ]](1992) ಯಶಸ್ವೀ ಚಿತ್ರಗಳಲ್ಲಿ ನಟಿಸಿರುವ [[ಮಧೂ]] ಹೇಮಾ ಮಾಲಿನಿಯ ಸೋದರಿಯ ಮಗಳು.

ಹೊರಗಿನ ಕೊಂಡಿಗಳು
ಜನನ ಮತ್ತು ಬಾಲ್ಯ
ವೈಯಕ್ತಿಕ ಜೀವನ
ಫಿಲ್ಮ್‌ಫೇರ್ ಪ್ರಶಸ್ತಿಗಳು